Crying in the Club

Crying in the Club (בעברית: בוכה במועדון) הוא סינגל הבכורה של הזמרת הקובנית-אמריקאית קמילה קביו, שיצא לאור ב-19 במאי 2017. השיר נכתב על ידי קביו, סיה, בני בלנקו והופק על ידי בלנקו, האפי פרז וקשמיר קאט. השיר כולל סימפול מהשיר "Genie in a Bottle" של הזמרת כריסטינה אגילרה. במקור, הסינגל היה עתיד להיות כלול באלבום הבכורה של קביו, שהיה אמור להיקרא, . מאוחר יותר, נגנז השיר מהאלבום ויצא כחלק ממיני-אלבום בפורמט תקליט במהדורה מוגבלת ב-14 ביולי 2017. זהו הסינגל הראשון של הזמרת לאחר עזיבתה את להקת הבנות פיפת' הרמוני.

רקע והוצאה 
לפני הוצאת השיר, קביו שיתפה פעולה עם בני בלנקו וקשמיר קאט בשיר "Love Incredible". בזמן פגישת כתיבה בין בלנקו לזמרת סיה, כתבו השניים את השיר והקליטו דמו. לאחר עזיבתה של קביו את פיפת' הרמוני ותקופה בה אספה חומרים לאלבום החדש, הציע לה בלנקו את השיר. קביו כתבה את הגשר של השיר והקליטה אותו.

לאחר שיתופי פעולה שונים של קביו, כולל הדואט "Bad Things" עם הראפר משין גאן קלי, שהגיע למקום הרביעי בארצות הברית, יצא השיר לאור ב-19 במאי 2017, לחנויות מוזיקה דיגיטליות ופלטפורמות הזרמת מוזיקה. לאחר כמה ימים, יצא השיר גם לתחנות הרדיו האמריקאיות. ב-14 ביולי נכלל הסינגל בתקליט, יחד עם השיר "I Have Questions".

השיר כולל סימפול של השיר "Genie in a Bottle", של הזמרת כריסטינה אגילרה שנכתב במקור על ידי דייוויד פרנק, ניית'ן פרז, פמלה שיין וסטיב קיפנר. הזמרת סיה מבצעת קולות רקע בשיר.

וידאו קליפ 
הווידאו קליפ בוים על ידי אמיל נאוה ויצא לאור גם הוא ב-19 במאי 2017. הקליפ נפתח בשחור-לבן ומראה את קביו מבצעת את השיר "I Have Questions" בעודה עומדת בגבה אל קיר לבנים, רוקדת בערפל וטובלת באמבטיה. לאחר מכן מתחיל השיר להתנגן וקביו מתועדת במועדון לילה צבעוני.

נכון למאי 2020 צבר הקליפ כ-186 מיליון צפיות.

הופעות חיות 
קביו ביצעה את השיר לראשונה בטקס פרסי המוזיקה של בילבורד לשנת 2017 ב-21 במאי. ב-31 במאי ביצעה את השיר בתוכנית Britain's Got Talent. ב-18 ביוני ביצעה את השיר גם בטקס פרסי המוזיקה של iHeartRadio. ב-22 ביוני ביצעה קביו גרסה אקוסטית לשיר בתוכנית הלילה של ג'ימי פאלון.

קביו ביצעה את השיר בסיבוב ההופעות של הזמר ברונו מארס כשתפקדה כמופע החימום שלו.

גרסאות כיסוי 
הזמר נייל הורן ביצע את השיר בהופעה באירלנד כחלק מסיבוב ההופעות שלו, "Flicker World Tour". קביו פרסמה את הביצוע שלו בחשבון הטוויטר שלה. הביצוע היה מועמד מאוחר יותר בקטגוריית "גרסת הכיסוי הטובה ביותר" בטקס פרסי המוזיקה של iHeartRadio לשנת 2019.

מיקומי שיא

תארים ומכירות

קישורים חיצוניים

הערות שוליים 

שירי 2017
סינגלי בכורה מ-2017
שירי קמילה קביו
שירים באנגלית
שירים שנכתבו על ידי בני בלנקו
שירים שנכתבו על ידי סיה
שירים שנכתבו על ידי פאם שיין
שירים שנכתבו על ידי קמילה קביו
שירים שהופקו על ידי בני בלנקו
שירים שהופקו על ידי קשמיר קאט
שירי לפידים
שירים על בכי
שירים על מועדוני לילה
שירים על ריקודים
שירי דאנסהול
זוכי פרס בחירת הנוער: שירים
שירי פלטינה משולשת בברזיל
סינגלים בהוצאת אפיק רקורדס